Enzo Finger

Enzo Finger, egentlig Heinz Finger (født 1. mai 1955 i Sveits) er en sveitsisk-norsk grafisk designer.

Han begynte 16 år gammel som elev på Kunstgewerbschule i Zürich; han flyttet til Norge i 1976 og jobbet først for Bruno Oldani. Han etablerte i 1982 sitt eget firma Enzo Finger Design, med kontorer i Drøbak.

Han har utarbeidet grafiske profiler for flere store virksomheter som Kloster cruiserederi, Flytoget, Alpharma, Universitetet i Oslo, Oslo  år. Han er også ansvarlig for flere frimerkeutgivelser siden 1994, blant annet Prinsessedåpen, Posthorn, Oslo lufthavn Gardermoen, Norges Fotballforbund 100 år, 100 års markering av Nobels fredspris. 

Han har fått Merket for god design 12 ganger fra 1994 til 2005, for bedrifters grafiske profil og for frimerkeutgivelsernorskdesign.no Søk i designpriser; Gullblyanten 1989, 1990, 1991, 1992; pris i Årets vakreste bøker 1989, 1991; Visueltprisen flere ganger fra 1993 til 2004; og vunnet flere konkurranser om minnemynter i regi av Norges Bank. Da han mottok Jacobprisen for 2005 sa juryen at han «har satt sitt preg på norsk design med sin personlige og elegante stil og sine avstemte farger. Det fremheves at hans arbeider er uavhengig av trender og hippe tendenser i bransjen. Enzo Fingers fokus er på kundene og det å finne de komplette visuelle svar på deres problemstillinger.»Aftenposten, 8.9.2005; Jubelkveld for unge formgivere Han har, som den tredje nordmann, vært medlem av AGI – , siden 1993.a-g-i.org Rolf Karlstrøm. «Møte med Enzo Finger : vår nye AGI'er» I: Visuelt, nr 4, 1992

 Referanser 

 Eksterne lenker 


Kategori:Norske grafiske designere
Kategori:Norske frimerkekunstnere
Kategori:Personer fra Frogn kommune